Priekšlikums Padomes regula ar kuru groza Regulu (EK) Nr. 1676/2001, ar ko piemēro galīgo antidempinga maksājumu un galīgi iekasē pagaidu maksājumu par Indijas un Korejas Republikas izcelsmes polietilēntereftalāta plēves importu /* COM/2006/0471 galīgā redakcija */





[pic] | EIROPAS KOPIENU KOMISIJA | Briselē, 30.08.2006 COM(2006) 471 galīgā redakcija Priekšlikums PADOMES REGULA ar kuru groza Regulu (EK) Nr. 1676/2001, ar ko piemēro galīgo antidempinga maksājumu un galīgi iekasē pagaidu maksājumu par Indijas un Korejas Republikas izcelsmes polietilēntereftalāta plēves importu (iesniegusi Komisija) PASKAIDROJUMA RAKSTS PRIEKšLIKUMA KONTEKSTS | 110 | Priekšlikuma pamatojums un mērķi Šis priekšlikums attiecas uz to, kā procedūrā saistībā ar Indijas un Korejas Republikas izcelsmes polietilēntereftalāta plēves importu piemērot Padomes Regulu (EK) Nr. 384/1996 par aizsardzību pret importu par dempinga cenām no valstīm, kas nav Eiropas Kopienas dalībvalstis[1], kurā jaunākie grozījumi izdarīti ar Padomes Regulu (EK) Nr. 2117/2005[2] („pamatregula”). | 120 | Vispārīgais konteksts Šis priekšlikums sagatavots saistībā ar pamatregulas īstenošanu, veicot izmeklēšanu saskaņā ar pamatregulā noteiktajām pamatprasībām un procedūras prasībām. | 139 | Spēkā esošie noteikumi priekšlikuma jomā Padomes Regula (EK) Nr. 1676/2001, ar ko piemēro galīgo antidempinga maksājumu un galīgi iekasē pagaidu maksājumu par Indijas un Korejas Republikas izcelsmes polietilēntereftalāta plēves importu[3] Padomes Regula (EK) Nr. 2597/1999, ar ko piemēro galīgo kompensācijas maksājumu tādas polietilēntereftalāta (PET) plēves importam, kuras izcelsme ir Indijā[4] | 141 | Atbilstība pārējiem Savienības politikas virzieniem un mērķiem Nepiemēro. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 219 | Pieteikuma iesniedzējs un Kopienas ražošanas nozare ir informēta par pārbaudes konstatējumiem; pieteikuma iesniedzējam un Kopienas ražošanas nozarei bija iespēja iesniegt atsauksmes. | Ekspertu atzinuma pieprasīšana un izmantošana | 229 | Ekspertu atzinums zināšanas nebija nepieciešams. | 230 | Ietekmes novērtējums Šis priekšlikums ir sagatavots, īstenojot pamatregulu. Pamatregulā nav paredzēts vispārējs ietekmes novērtējums, bet tajā ietverts pilnīgs novērtējamo nosacījumu saraksts. | PRIEKšLIKUMA JURIDISKIE ASPEKTI | 305 | Ierosināto pasākumu kopsavilkums 1. pantā Padomes Regulā (EK) Nr. 1676/2001, ar ko piemēro galīgo antidempinga maksājumu tādas polietilēntereftalāta (PET) plēves importam Kopienā, kuras izcelsme tostarp ir Indijā, un kas grozīta ar Padomes Regulu (EK) Nr. 366/2006, dota iespēja piešķirt jauna ražotāja eksportētāja režīmu tiem Indijas ražotājiem eksportētājiem, kuri izpilda konkrētus kritērijus. Indijas ražotājs eksportētājs SRF Limited ir iesniedzis pietiekamus pierādījumus, kas apliecina, ka tas izpilda iepriekš minētos kritērijus un tam var piešķirt jauna ražotāja eksportētāja režīmu. Tāpēc ierosina Padomei pieņemt pievienoto priekšlikumu regulai, kas jāpublicē Eiropas Savienības Oficiālajā Vēstnesī. | 310 | Juridiskais pamats Padomes Regula (EK) Nr. 384/1996 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi izdarīti ar Padomes Regulu (EK) Nr. 2117/2005. | 329 | Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. | Proporcionalitātes princips Priekšlikums ir saskaņā ar proporcionalitātes principu šāda(-u) iemesla(-u) dēļ. | 331 | Rīcības forma ir aprakstīta iepriekš minētajā Padomes Regulā (EK) Nr. 1676/2001, ar ko piemēro galīgo antidempinga maksājumu tādas polietilēntereftalāta (PET) plēves importam Kopienā, kuras izcelsme tostarp ir Indijā, un kas ir grozīta ar Padomes Regulu (EK) Nr. 366/2006, un neparedz valsts lēmumus. | 332 | Netiek prasīts norādīt, kā līdz minimumam samazina un proporcionāli priekšlikuma mērķim sadala Kopienas, valstu valdību, reģionālo un vietējo varas iestāžu, uzņēmēju un pilsoņu finansiālo un administratīvo slogu. | Instrumentu izvēle | 341 | Ierosinātie instrumenti: regula. | 342 | Citi līdzekļi nebūtu piemēroti šāda(-u) iemesla(-u) dēļ. Iepriekš minētajā regulā nav paredzētas alternatīvas iespējas. | IETEKME UZ BUDžETU | 409 | Priekšlikums neietekmē Kopienas budžetu. | 1. Priekšlikums PADOMES REGULA ar kuru groza Regulu (EK) Nr. 1676/2001, ar ko piemēro galīgo antidempinga maksājumu un galīgi iekasē pagaidu maksājumu par Indijas un Korejas Republikas izcelsmes polietilēntereftalāta plēves importu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 384/1996 par aizsardzību pret importu par dempinga cenām no valstīm, kas nav Eiropas Kopienas dalībvalstis, („pamatregula”)[5], ņemot vērā Padomes 2001. gada 13. augusta Regulu (EK) Nr. 1676/2001, ar ko piemēro galīgo antidempinga maksājumu un galīgi iekasē pagaidu maksājumu par Indijas un Korejas Republikas izcelsmes polietilēntereftalāta plēves importu[6], un jo īpaši tās 1. panta 3. punktu, ņemot vērā priekšlikumu, ko Komisija iesniedza pēc apspriešanās ar padomdevēja komiteju, tā kā: A. IEPRIEKŠĒJĀ PROCEDŪRA (1) Ar Regulu (EK) Nr. 1676/2001 Padome piemēroja galīgo antidempinga maksājumu tādu dažu polietilēntereftalāta plēvju (PET plēves) veidu ievedumiem Kopienā, kuru izcelsme tostarp ir Indijā. Ņemot vērā izmeklēšanā iesaistīto PET plēvju ražotāju eksportētāju lielo skaitu Indijā, kas noteica minētās regulas pieņemšanu („sākotnējā izmeklēšana”), saskaņā ar pamatregulas 17. pantu tika izraudzīta ražotāju eksportētāju izlase. Individuālās dempinga starpības 0 % līdz 65,3 % apmērā tika aprēķinātas uzņēmumiem, kuriem individuāli tika veikta izmeklēšana; saskaņā ar pamatregulas 9. panta 6. punktu tika aprēķināta arī dempinga starpība 57,7 % apmērā tiem uzņēmumiem, kas sadarbojās, bet neietilpa izlasē. Pēc tam, ņemot vērā arī kompensācijas maksājumus, kuri izrietēja no eksporta subsīdijām, kas tika noteiktas tiem pašiem Indijas izcelsmes ražojumiem un kas bija piemērojamas ar Padomes 1999. gada 6. decembra Regulu (EK) Nr. 2597/1999[7], tika noteikti antidempinga maksājumi 0 % līdz 62,6 % apmērā. (2) Padome ar 2006. gada 27. februāra Regulu (EK) Nr. 366/2006 („grozošā regula”) grozīja dempinga starpības, kas aprēķinātas ar Regulu (EK) Nr. 1676/2001. Lai ņemtu vērā arī kompensācijas maksājumus, kas izriet no eksporta subsīdijām, kuras noteiktas tiem pašiem Indijas izcelsmes ražojumiem, jaunās dempinga starpības ir 3,2 % līdz 29,3 % apmērā un jaunais antidempinga maksājums ir 0 % līdz 18 % apmērā; kompensācijas maksājumi tika grozīti saskaņā ar Padomes 2006. gada 27. februāra Regulu (EK) Nr. 367/2006[8], kuru pieņēma pēc Regulas (EK) Nr. 2597/1999 termiņa beigu pārskata. (3) Turklāt Regulā (EK) Nr. 367/2006 noteikts kompensācijas maksājums 19,1 % apmērā, kuru piemēro uzņēmumiem, kas nav atsevišķi norādīti šīs regulas 1. panta 2. punktā; šiem uzņēmumiem tika aprēķināta subsīdijas norma 12 % apmērā. (4) Ar Regulu (EK) Nr. 366/2006 grozītās Regulas (EK) Nr. 1676/2001 1. panta 3. punktā noteikti trīs kritēriji (sīkāk izklāstīti 7. apsvērumā), kuru izpilde ļauj piešķirt jaunu ražotāju eksportētāju režīmu tiem Indijas ražotājiem eksportētājiem, uz kuriem neattiecas antidempinga pasākumi pēc sākotnējās izmeklēšanas. Pieteikuma iesniedzējiem, kuriem piešķirts šis režīms, ir paredzēta tā pati maksājuma likme, kas ir noteikta uzņēmumiem, kuri sadarbojās sākotnējā izmeklēšanā, bet netika iekļauti izlasē. Tāpēc saskaņā ar pamatregulas 9. panta 6. punktu uz tiem attiecas maksājums, kas atbilst vidējai svērtajai dempinga starpībai un kas tika noteikts izlasē iekļautajiem uzņēmumiem sākotnējās izmeklēšanas laikā, turklāt netiek ņemta vērā dempinga starpība nulles un de minimis apmērā. (5) Sākotnējā izmeklēšanā iepriekš minēto vidējo svērto dempinga starpību aprēķināja kā triju izraudzītu uzņēmumu dempinga starpību vidējo svērto lielumu, jo vienam no četriem sākotnēji izraudzītajiem uzņēmumiem starpība bija nulle. Šādi sākotnējā izmeklēšanā aprēķinātā vidējā svērtā dempinga starpība bija 57,7 %, kā minēts 1. apsvērumā. Grozošā regula ievērojami samazina triju iepriekš minēto uzņēmumu dempinga starpību. Tāpēc jaunā vidējā svērtā dempinga starpība, kura jāpiemēro uzņēmumiem, kas izpilda Regulas (EK) Nr. 1676/2001 1. panta 3. punkta prasības, un kura aprēķināta saskaņā ar grozošās regulas konstatējumiem, ir 15,5 %. B. JAUNO RAŽOTĀJU EKSPORTĒTĀJU PIEPRASĪJUMI (6) Indijas ražotājs eksportētājs SRF Limited („pieteikuma iesniedzējs”) ir iesniedzis pieteikumu, lai tam piešķirtu tādu pašu režīmu kā uzņēmumiem, kas sadarbojās sākotnējā izmeklēšanā, bet nebija iekļauti izlasē („jauna ražotāja eksportētāja režīms”). (7) Tika veikta pārbaude, lai noteiktu, vai pieteikuma iesniedzējs izpilda kritērijus, kas vajadzīgi jauna ražotāja eksportētāja režīma noteikšanai, kā paredzēts Regulas (EK) Nr. 1676/2001 1. panta 3. punktā, proti, pārbaudīja - vai tas sākotnējās izmeklēšanas periodā (no 1999. gada 1. aprīļa līdz 2000. gada 31. martam) eksportēja uz Kopienu 1. panta 1. punktā minētās preces, - vai tas ir saistīts ar eksportētājiem vai ražotājiem Indijā, uz kuriem attiecas ar regulu ieviestie pasākumi, un - vai tas ir eksportējis attiecīgās preces pēc izmeklēšanas perioda vai uzņēmies neatceļamas līgumsaistības eksportēt ievērojamu daudzumu uz Kopienu. (8) Pieteikuma iesniedzējam tika nosūtīta anketa, pieprasot sniegt pierādījumus par to, ka tas izpilda iepriekš minētos kritērijus. (9) Pieteikuma iesniedzējs atbildēja uz anketas jautājumiem un sniedza pierādījumus, kuri uzskatāmi par pietiekamiem, lai atzītu to par jaunu ražotāju eksportētāju. (10) Pieteikuma iesniedzējam piemērojamās antidempinga maksājuma likmes pamatā jābūt vidējai svērtajai dempinga starpībai, kura noteikta izlasē iekļautajām personām sākotnējā izmeklēšanā un kura grozīta saskaņā ar grozošo regulu, proti, 15,5 %, kā norādīts iepriekš 5. apsvērumā. (11) Tā kā saskaņā ar pamatregulas 14. panta 1. punktu ražojumam nevar piemērot gan antidempinga, gan kompensācijas maksājumus, lai risinātu vienu un to pašu problēmu, kas rodas dempinga vai eksporta subsīdiju rezultātā, šī maksājuma likme jāsamazina, atskaitot pieteikuma iesniedzēja eksporta subsīdijas normu, kā noteikts antisubsīdiju izmeklēšanā, kuras rezultātā pieņēma Regulu (EK) Nr. 367/2006 (skatīt Regulas (EK) Nr. 366/2006 59. apsvērumu). Tā kā pieteikuma iesniedzējam nav noteikts individuāls kompensācijas maksājums, jāpiemēro visiem citiem uzņēmumiem paredzētā maksājuma likme. (12) Tāpēc pieteikuma iesniedzējam piemērojamā antidempinga maksājuma likme jāaprēķina tā, kā norādīts turpmākajā tabulā. Uzņēmums | Eksporta subsīdijas norma | Kopējā subsīdijas norma | Dempinga starpība | Kompensācijas maksājums | Antidempinga maksājums | Kopējā maksājuma likme | SRF Limited | 12,0 % | 19,1 % | 15,5 % | 19,1 % | 3,5 % | 22,6 % | (13) Pieteikuma iesniedzējs un Kopienas ražošanas nozare ir informēta par pārbaudes konstatējumiem; pieteikuma iesniedzējam un Kopienas ražošanas nozarei bija iespēja iesniegt atsauksmes. (14) Pieteikuma iesniedzējs iesniedza atsauksmes par dempinga starpības aprēķinu. Šīs atsauksmes ir ņemtas vērā un atspoguļotas iepriekš. (15) Visi pārējie ieinteresēto personu argumenti un iesniegumi tika analizēti un pilnībā ņemti vērā, ja tie bija pamatoti, IR PIEŅĒMUSI ŠO REGULU. 1. pants Regulas (EK) Nr. 1676/2001 1. panta 2. punktu aizstāj ar šādu punktu. „2. Galīgā antidempinga maksājuma likme, kas piemērojama Kopienas brīvas robežpiegādes neto cenai pirms nodokļa nomaksas par ražojumiem, kuru izcelsme ir turpmāk minētajās valstīs, ir šāda. Valsts | Uzņēmums | Galīgais maksājums (%) | TARIC papildu kods | Indija | Ester Industries Limited 75-76, Amrit Nagar Behind South Extension Part-1 New Delhi 110 003 Indija | 17,3 | A026 | Indija | Flex Industries Limited A-1, Sector 60 Noida 201 301 (U.P.) Indija | 0 | A027 | Indija | Garware Polyester Limited Garware House 50-A, Swami Nityanand Marg Vile Parle (East) Mumbai 400 057 Indija | 6,8 | A028 | Indija | Jindal Poly Films Limited 56 Hanuman Road New Delhi 110 001 Indija | 0 | A030 | Indija | MTZ Polyfilms Limited New India Centre, 5th floor 17 Co-operage Road Mumbai 400 039 Indija | 18,0 | A031 | Indija | Polyplex Corporation Limited B-37, Sector-1 Noida 201 301 Dist. Gautam Budh Nagar Uttar Pradesh Indija | 0 | A032 | Indija | SRF Limited Express Building 9-10 Bahadur Shah Zaraf Marg New Delhi 110 002 Indija | 3,5 | A753 | Indija | Visi pārējie uzņēmumi | 17,3 | A999 | Valsts | Uzņēmums | Galīgais maksājums (%) | TARIC papildu kods | Koreja | Kolon Industries Inc. Kolon Tower 1-23, Byulyang-dong Kwacheon-city Kyunggi-do Koreja | 0 | A244 | Koreja | SKC Co. Ltd. Kyobo Gangnam Tower 1303-22, Seocho 4 Dong, Seocho Gu Seoul 137-074 Koreja | 7,5 | A224 | Koreja | Toray Saehan Inc. 17F, LG Mapo B/D 275 Kongdug-Dong Mapo-Gu Seoul 121-721 Koreja | 0 | A222 | Koreja | HS Industries Co. Ltd. Kangnam Building, 5th floor 1321, Seocho-Dong Seocho-Ku Seoul Koreja | 7,5 | A226 | Koreja | Hyosung Corporation 450, Kongduk-Dong Mapo-Ku Seoul Koreja | 7,5 | A225 | Koreja | KP Chemical Corporation No. 89-4, Kyungun Dong Chongro-Ku Seoul Koreja | 7,5 | A223 | Koreja | Visi pārējie uzņēmumi | 13,4 | A999” | 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē […] Padomes vārdā — priekšsēdētājs [1] OV L 56, 6.3.1996., 1. lpp. [2] OV L 340, 23.11.2005., 17. lpp. [3] OV L 227, 23.8.2001., 1. lpp. Regulā jaunākie grozījumi izdarīti ar Padomes Regulu (EK) Nr. 366/2006 (OV L 68, 8.3.2006., 6. lpp.). [4] OV L 316, 10.12.1999., 1. lpp. Regulā jaunākie grozījumi izdarīti ar Padomes Regulu (EK) Nr. 367/2006 (OV L 68, 8.3.2006., 15. lpp.). [5] OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.). [6] OV L 227, 23.8.2001., 1. lpp. Regulā jaunākie grozījumi izdarīti ar Regulu (EK) Nr. 366/2006 (OV L 68, 8.3.2006., 6. lpp.). [7] OV L 316, 10.12.1999., 1. lpp. [8] OV L 68, 8.3.2006., 15. lpp. Regulā jaunākie grozījumi izdarīti ar Padomes Regulu (EK) Nr. XXX/2006 (OV L XX, XX.XX.2006., XX. lpp.).